Georg Jacob Bull

Georg Jacob Bull (født 1. august 1785 i Christiania, død 12. desember 1854) var en norsk jurist, embetsmann og politiker. Han var høyesterettsjustitiarius mellom 1836 og 1854. Bull satt to perioder på Stortinget. Han representerte Bergen i perioden 1821–1823 og Laurvik og Sandefjord i perioden 1824–1826.

Bull var byfogd i Bergen mellom 1810 og 1821, amtmann i Jarlsberg og Larvik amt (det senere Vestfold fylke) fra 1821 til 1829 og amtmann i Søndre Bergenhus amt fra 1829 til 1834. Mellom 1834 og 1836 var han statssekretær.

Georg Jacob Bull var sønn av landets første høyesterettsjustitiarius, Johan Randulf Bull, og far til embetsmannen og ministeren Anders Sandøe Ørsted Bull.

Sammen med blant andre Johan Andreas Budtz, Christopher Benedict Bøgh, Wilhelm F. K. Christie, Edvard Hagerup, Peter Motzfeldt, Jonas Rein og Lyder Sagen var han med i herreklubben Quodlibet i Bergen.

Referanser

 Litteratur 
 Erling Gjelsvik: «Quodlibet - selvstendighetens herreklubb», Grunnlovsmagasinet 2014, side 35–37

 Eksterne lenker 

  Regjeringen.no: Statsrådsekretær 1814–

Kategori:Norske amtmenn
Kategori:Fylkesmenn i Vestfold
Kategori:Fylkesmenn i Hordaland
Kategori:Norske høyesterettsjustitiarier
Kategori:Stortingsrepresentanter for Bergen
Kategori:Stortingsrepresentanter for Larvik og Sandefjord
Kategori:Stortingsrepresentanter 1821–1823
Kategori:Stortingsrepresentanter 1824–1826
Kategori:Norske statssekretærer
Kategori:Personer fra Oslo